**ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ**

**ΔΙΕΥΘΥΝΣΗ ΤΕΧΝ. ΥΠΗΡΕΣΙΩΝ**

**ΤΜΗΜΑ ΒΙ.Τ.**

**ΤΕΧΝΙΚΗ ΠΕΡΙΓΡΑΦΗ**

**Ετήσιας συντήρησης – επισκευής (με κάλυψη ανταλλακτικών) ενός υπερηχοτομογράφου οίκου GE Healthcare τύπου LOQIG 5 EXPERT του Ακτινοδιαγνωστικού τμήματος του Γ.Ν.Δ.Α.**

**Α. ΓΕΝΙΚΑ**

1. Η εν λόγω συντήρηση αφορά έναν υπερηχοτομογράφο οίκου GE Healthcare τύπου LOQIG 5 EXPERT BT05 με SN:32021SU8 που βρίσκονται στο Ακτινοδιαγνωστικό τμήμα του Γ.Ν.Δ.Α.

**Β. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ**

1. Η ανάδοχος εταιρεία να διαθέτει εμπειρία Νοσοκομειακή σε Συντήρηση – Επισκευή των συγκεκριμένων μηχανημάτων η οποία να αποδεικνύεται με αντίστοιχη βεβαίωση.
2. Η ανάδοχος εταιρεία υποχρεούται να πραγματοποιεί όλες τις εργασίες συντήρησης και επισκευής κατά τις διεθνώς ισχύουσες προδιαγραφές του Κατασκευαστικού Οίκου, καθ’ όλη τη διάρκεια ισχύος της σύμβασης.
3. Οι εργασίες αυτές θα εκτελούνται από ειδικά προς τούτο εκπαιδευμένο από τον Κατασκευαστικό Οίκο προσωπικό και με τα απαιτούμενα εργαλεία και όργανα μετρήσεων και ελέγχου, πάντοτε δε κατά τρόπο τεχνικά άρτιο. Απαιτείται η κατάθεση των πιστοποιητικών ή βεβαιώσεων εκπαίδευσης που παρέχει ο Κατασκευαστικός Οίκος σε τεχνικούς που παρακολουθούν τις εκπαιδεύσεις.
4. Η ανάδοχος εταιρεία θα πρέπει να είναι πιστοποιημένη με ISO 9001: 2008, ISO 13485 : 2003 και να διαθέτει βεβαίωση για την τήρηση συστήματος ιατροτεχνολογικών προϊόντων σύμφωνα με την Υπουργική Απόφαση ΔΥ8/1348/2004. Να προσκομιστούν τα αντίστοιχα πιστοποιητικά.
5. Η ανάδοχος εταιρεία υποχρεούται να πραγματοποιεί κατά την διάρκεια εκάστου συμβατικού έτους και κατά χρονικά διαστήματα λογικά απέχοντα μεταξύ τους τουλάχιστον 2 (δύο) προγραμματισμένες προληπτικές συντηρήσεις ή να ορίζεται ο αριθμός των ετήσιων επισκέψεων προληπτικής συντήρησης ανά μηχάνημα σύμφωνα με τα εγχειρίδια λειτουργίας του κατασκευαστικού οίκου. Οι εν λόγω επισκέψεις θα λαμβάνουν χώρα κατά την διάρκεια των εργάσιμων ωρών και ημερών ύστερα από συνεννόηση με το αντίστοιχο τμήμα παρουσία αρμόδιου Τεχνικού του Νοσοκομείου ή της επιτροπής.
6. Η ανάδοχος εταιρεία θα πρέπει να έχει επισκεφτεί τις εγκαταστάσεις ώστε να έχει πλήρη γνώση της κατάστασης των μηχανημάτων.
7. Ο συντηρητής είναι υπεύθυνος για τον εσωτερικό και εξωτερικό καθαρισμό των μηχανημάτων, και γενικά για τις εργασίες που προβλέπονται από τις τεχνικές προδιαγραφές για την συντήρηση κάθε μηχανήματος. Τον συντηρητή βαρύνουν τα υλικά καθαρισμού και λίπανσης, η εργασία των τεχνικών που θα απασχοληθούν για την συντήρηση, έλεγχο, ρύθμιση λειτουργίας, επισκευή βλαβών κλπ.
8. Οι εργασίες συντήρησης του παραπάνω μηχανήματος θα περιλαμβάνουν :

α) Τη λειτουργική συντήρηση του υπερήχου συμπεριλαμβανομένων των ηχοβολέων. Ειδικότερα:

* Έλεγχο ασφαλείας, μετρήσεις τάσεων παλμών, κλπ.
* Έλεγχο ικανότητας λειτουργίας και καλής απόδοσης.
* Αναγκαίες ρυθμίσεις, λιπάνσεις κ.λ.π.
* Έλεγχο-ρύθμιση τροφοδοτικών υψηλής και χαμηλής τάσης
* Έλεγχο καλωδιώσεων και κινουμένων μερών
* Ποιοτικό έλεγχο και ρυθμίσεις κεφαλών
* Έλεγχος λογισμικού και ρυθμίσεις αν απαιτηθούν
* Έλεγχος ηλεκτρικής ασφάλειας κονσόλας και ηχοβόλων κεφαλών
* Καθαρισμός φίλτρων και εσωτερικών εξαρτημάτων

β) Την αποκατάσταση τυχόν ανωμαλιών και ειδικότερα:

* Την αποκατάσταση συνήθων βλαβών και ζημιών οφειλομένων σε φυσιολογική φθορά από συνήθη χρήση.
* Την αντικατάσταση του συνόλου των φθαρμένων ανταλλακτικών του μηχανήματος από συνήθη χρήση συμπεριλαμβανομένων των ηχοβόλων κεφαλών..
* Την λήψη κάθε προληπτικού μέτρου για την αποφυγή τυχόν ανωμαλιών ή ζημιών.
* Τυχόν αναβαθμίσεις του κατασκευαστή Οίκου σε υπάρχοντα προγράμματα (software, κλπ.)

1. Οι εργασίες συντήρησης θα εκτελούνται προγραμματισμένα, ενώ για τις εργασίες αποκατάστασης βλαβών ο Συντηρητής υποχρεούται να επιλαμβάνεται με αποστολή των ειδικευμένων τεχνικών του, το συντομότερο δυνατόν και όχι πέραν των είκοσι τεσσάρων (24) ωρών από την αναγγελία της βλάβης, η οποία θα γίνεται τηλεφωνικώς ή γραπτώς από αρμοδίους του Νοσοκομείου.
2. Η ανάδοχος εταιρεία υποχρεούται να πραγματοποιεί απεριόριστο αριθμό επισκέψεων για τον εντοπισμό και αποκατάσταση βλαβών μετά από κλήση του ΝΟΣΟΚΟΜΕΙΟΥ.
3. Η ανάδοχος εταιρεία μετά από το πέρας κάθε εργασίας θα παρέχει στο ΝΟΣΟΚΟΜΕΙΟ αντίγραφο Δελτίων Εργασίας, στα οποία θα αναφέρονται οι εργασίες που έχουν εκτελεστεί, τα ανταλλακτικά που έχουν αντικατασταθεί καθώς και αυτά που χρήζουν αντικαταστάσεως.
4. Η ανάδοχος εταιρεία υποχρεούται να διατηρεί απόθεμα ανταλλακτικών στις αποθήκες της για την άμεση αποκατάσταση τυχόν βλαβών και την απρόσκοπτη λειτουργία του συστήματος.
5. Να δοθεί πλήρης τιμοκατάλογος των ανταλλακτικών με πλήρεις διευκρινήσεις για το τι θεωρείται ανταλλακτικό και τι αναλώσιμο υλικό.
6. Ο χρόνος ακινητοποίησης από βλάβη του συστήματος δεν μπορεί να ξεπερνά τις δώδεκα ημέρες για όλο το έτος. Χρόνος ακινητοποίησης θεωρείται ο χρόνος κατά τον οποίο στο μηχάνημα δεν θα εκτελούνται ιατρικές πράξεις ή το μηχ/μα έχει μειωμένη απόδοση. O χρόνος ακινητοποίησης δεν περιλαμβάνει :

Α. Τον χρόνο προληπτικής συντήρησης.

Β. Τις ημέρες εγκατάστασης των εργοστασιακών μετατροπών ασφαλείας.

Γ. Λόγους ανωτέρας βίας ή καταστάσεις που δεν εμπίπτουν στις αρμοδιότητες της εταιρείας.

Εάν το διάστημα ακινητοποίησης από βλάβη ξεπερνά τις δώδεκα ημέρες για όλο το έτος τότε: για κάθε εργάσιμη ημέρα υπέρβασης του παραπάνω χρόνου ακινητοποίησης θα επιβάλλεται ως ποινική ρήτρα παράταση της σύμβασης κατά τρεις (3) εργάσιμες ημέρες.

Η Π. ΒΙ.Τ. Ο Δ.Τ.Υ.

Μ. Κουρελή Β. Τσούλκας